Likumprojekts

**Grozījumi likumā "Par aviāciju"**

Izdarīt likumā "Par aviāciju" (Latvijas Republikas Saeimas un Ministru Kabineta Ziņotājs, 1994, 22. nr.; 1997, 13., 23. nr.; 1998, 15., 23. nr.; 1999, 23. nr.; 2002, 12. nr.; 2003, 15. nr.; 2004, 7., 10., 20. nr.; 2005, 10., 15. nr.; 2006, 1., 12., 24. nr.; 2007, 10., 14. nr.; 2008, 9. nr.; 2009, 6., 17. nr.; Latvijas Vēstnesis, 2009, 196. nr.; 2010, 166. nr.; 2011, 99. nr.; 2013, 69. nr.; 2014, 70., 204. nr.; 2016, 123. nr. 2017, 242. nr.; 2018, 210. nr.; 2019, 132., 235. nr.) šādus grozījumus:

1. Papildināt likumu ar 9.2 pantu šādā redakcijā:

"**9.2 pants. Atļauja gaisa kuģa un tā priekšmeta izslēgšanai no Latvijas Republikas civilās aviācijas gaisa kuģu reģistra un izvešanai**

Civilās aviācijas aģentūra pieņem privātpersonu izdotas neatsaucamas pieprasījuma atļaujas gaisa kuģa izslēgšanai no reģistra un izvešanai (turpmāk – IDERA atļauja), kas parakstītas saskaņā ar 2001. gada 16. novembra Konvenciju par starptautiskajām garantijām attiecībā uz pārvietojamām iekārtām (turpmāk – Konvencija) un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām (turpmāk – Protokols). Civilās aviācijas aģentūra reģistrē informāciju par IDERA atļauju Latvijas Republikas Civilās aviācijas gaisa kuģu reģistrā."

1. 13. pantā:

papildināt pirmo daļu ar 6. punktu šādā redakcijā:

"6) ja Civilās aviācijas aģentūra ir izdarījusi Latvijas Republikas Civilās aviācijas gaisa kuģu reģistrā ierakstu par IDERA atļaujas saņemšanu pēc tās personas lūguma, kuras labā IDERA atļauja izsniegta.";

papildināt pantu ar ceturto daļu šādā redakcijā:

"IDERA atļaujas iesniegšanas, pieņemšanas un atcelšanas kārtību, kā arī prasības un kārtību gaisa kuģa izslēgšanai no reģistra nosaka Ministru kabinets."

1. Papildināt trešo nodaļu ar 22.1 pantu šādā redakcijā:

"**22.1pants. Rīcība ar gaisa kuģa priekšmetu tiesiskās aizsardzības vai maksātnespējas procesa gadījumā**

Tiesiskās aizsardzības vai maksātnespējas procesā, ja parādniekam saskaņā ar Protokola I panta "n" apakšpunktu galveno interešu centrs ir Latvijas Republikā, ar gaisa kuģa priekšmetu rīkojas atbilstoši minētā Protokola XI panta A variantam, ievērojot nosacījumu, ka gaidīšanas periods nedrīkst pārsniegt 60 kalendāra dienas."

1. Papildināt pārejas noteikumus ar 41., 42. un 43. punktu šādā redakcijā:

"41. Šā likuma 13. panta pirmās daļas 6. punkts un 13. panta ceturtā daļa stājas spēkā vienlaikus ar likumu "Grozījumi likumā "Par Konvenciju par starptautiskajām garantijām attiecībā uz pārvietojamām iekārtām un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām"", ar kuru likums tiek papildināts ar 4.1, 4.2, 4.3 un 6. pantu.

42. Šā likuma 22.1 pants stājas spēkā vienlaikus ar attiecīgo grozījumu Maksātnespējas likumā (attiecībā uz atsauci uz šo likumu rīcībai ar gaisa kuģa priekšmetu) spēkā stāšanās dienu.

43. Šā likuma 9.2 pants saskaņā ar Protokola XXXIII pantu stājas spēkā dienā, kad stājas spēkā Latvijas deklarācijas attiecībā uz Konvencijas 39. un 40. pantu un Protokola XIII pantu."

Satiksmes ministrs

T. Linkaits